Period: Old Babylonian
Genre: Royal Inscription
Transliteration:
<SURFACE>
{d}nergal
en mah usu ni₂ gur₃
šita₂ huš-a za₃ keš₂
pirig šu zid-ga u₃-na gub-ba
erim₂-še₃ gug-sar ak
lugal-a-ni-ir
nam-til₃
{d}ri-im{d}sin
nita kala-ga
lugal larsa{ki}ma
lugal ki-en-gi ki-uri-ka-še₃
{d}nin-urta-ga-mi-il
lu₂ tuš-a nibru{ki}
dumu na-ar-bu-um-ma-ke₄
u₄ i₇ gibil
mu-un-ba-al-la-a
a₂ diri sig₄ al-ur₃-ra
mu-na-an-du₃

Cuneiform:
<SURFACE>
𒀭𒊊𒀕𒃲
𒂗𒈤𒀉𒆗𒉎𒅍
𒋖𒄑𒍽𒀀𒍠𒆟
𒊊𒋗𒍣𒂵𒅇𒈾𒁺𒁀
𒉈𒊒𒂠𒍝𒄢𒊬𒀝
𒈗𒀀𒉌𒅕
𒉆𒋾
𒀭𒊑𒅎𒀭𒌍
𒍑𒅤𒂵
𒈗𒌓𒀕𒆠𒈠
𒈗𒆠𒂗𒄀𒆠𒌵𒅗𒂠
𒀭𒎏𒅁𒂵𒈪𒅋
𒇽𒆪𒀀𒂗𒆤𒆠
𒌉𒈾𒅈𒁍𒌝𒈠𒆤
𒌓𒀀𒇉𒉋
𒈬𒌧𒁀𒀠𒆷𒀀
𒀉𒋛𒀀𒋞𒀠𒃡𒊏
𒈬𒈾𒀭𒆕